Nová Ves u Klikova

Nová Ves u Klikova (popole Najdorf, ) estas pereinta vilaĝo en Ĉeĥio, parto de municipo Rapšach en distrikto Jindřichův Hradec en regiono de Okcidenta Vitorazio. Ĝi situas apud malsupraaŭstria limo. En la jaro 2011 ĉi tie daŭre neniu vivis, en la municipo estas registrita ununura objekto – eksa arbarista domo. 

Nová Ves u Klikova estas ankaŭ nomo de katastra teritorio kun areo 5,29 km².

 Nomo 
La germanlingva nomo  estas derivita de nomo de Herman Kößler, la direktoro de Chluma senjorujo. Ĝis la jaro 1920 samtempe oni uzis ĉeĥlingvan nomon Nová Ves. Post almembrigo de la proksima Nová Ves nad Lužnicí komune kun pluaj municipoj de la tn. Vitorazio al Ĉeĥoslovakio en la jaro 1920 okazis situacio, kiam sur la teritorio de distrikto Třeboň estis necese reciproke diferencigi du samnomataj municipoj. Tial oni komencis uzi ofican nomon Nová Ves u Klikova, laŭ la apartenanta poŝtofico. Samtempe jam la plej malnova vitrofarista domaro en la 17-a jarcento estas en la fontoj indikata kiel "Huť u Klikova" (ankaŭ kiel Skleněná Huť, Officina vitraria Chlumecencis, Chlumetzer Glasshütte).

En la kutima parolo plej ofte estis uzata - kaj senĉese estas uzata - popola nomo Najdorf.

 Historio 
 Nová Huť 
En la jaro 1782 vitrofarejo estis translokigita el la loko de pli posta Nová Ves en arbarojn pli proksime al Chlum. Apud la vitrofarejo estiĝis domaro Nová Huť (germane ). Ĉesigo de la trafiko de la vitrofarejo kaj foriro de vitrofaristoj okazis en la jaro 1826. Post nuligo de la vitrofarejo ĉi tie estiĝis malgranda superulara korto Huťský dvůr (germane ). En la okdekaj jaroj de la 19-a jarcento la korto estis ŝnĝigita al sidejo de arbarejo. Dum ĉasadoj ĉi tie restadis posedanto de la senjorujo kaj la sekvanto de aŭstra-hungara trono Franz Ferdinand de Aŭstrio-Este.

Nová Huť apartenas katastre al Chlum u Třeboně.

Nová Ves
Vilaĝon Nová Ves fondis grafo Jan František Fünfkirchen en la jaroj 1791/1792 kaj li nomis ĝin  laŭ direktoro de ĉi tiea senjorujo Chlum kaj sia konsilanto Herman Kößler (†  1807). La fondo de vilaĝo estis konsisto e la tn. fünfkirchena koloniigo, kiu devis solvi tiaman ĉefan problemon de la senjorujo Chlum – manko de grundo por dometistoj kaj sengrunduloj. Samtempe laŭ historiisto Emanuel Janoušek plimulto el kvindek alvenintaj koloniistoj el germanlingvaj regionoj, kio estis en la ĉeĥa senjorujo Chlum nova elemento.

Plimulto de la konstruareo situis sur unu flanko de vojo, kiu tiel kreis vilaĝplacon. En videbleco troviĝis granda torfejo (regiono de la nuna Naturrezervejo Široké blato), kie en somera sezono oni permane minis torfon en formo de arboŝeloj. La arboŝeloj servis kiel bruligaĵo krom alia en la proksima vitrofarejo.

La municipo iomm post iom fariĝis ĉefa centro de hejma produktado el pajlo en Bohemio. Preskaŭ en ĉiu hejmo oni produktis pajlaj sakoj ĉirkaŭplektitaj de fagaj pergoletoj (popole pajlaĵoj). Krom tio parto de la loĝantoj okupiĝis per produkto de korboj el pinaj arboŝeloj. Ili proponis tiun ĉi varon forme de ĉedoma vendado, nomata loke "hamstr", nome en vastaj regionoj de Bohemio kaj Aŭstrio.

La loka municipa lernejo estis ĝis la jaro 1875 dulingva. Novkonstraĵon de la germanlingva lernejo, ku estis malfermita en la jaro 1892, financis societo Deutscher Schulverein. (La germanlingva lernejo estis nuligita post la jaro 1918 kaj denove renovigita en la militaj jaroj). La novkonsruadon de ĉeĥlingva lernejo malfermis Centra matico lerneja en la jaro 1896 kaj ĝi ekzistis kun paŭzo de la militaj jaroj ĝis ellandigo de la municipo en la jaro 1953.

La plej enloĝita la municipo estis en la jaro 1900, kiam ĉi tie vivis 564 loĝantoj en 62 domoj. En la municipo estis kelke da gastejoj, vendejo, lernejoj, arbaristejo. Post la jaro 1918 estis konstruita konstruaĵo de financa gardistaro.

Dum la periodo de naziismo en la jaroj 1938–1945 la municipo estis konsisto de Nazia Germanio en govio Regna govio Malsupra Danubio.

En majo de 1945 sekvis forŝovo de kelke da familioj en Aŭstrion. 

Post komunisma renverso en la jaro 1948 estis dum la tn. Agado Rapšach forŝovita "ŝtate nekonfidema loĝantaro". Sekvis establo de la tn. malpermesita limzono.

La senhomigitan kaj kutime nealireblan teritorion gardis en la jaroj 1951–1989 roto de Limgardistaro Tokániště.

Parto de la eksa municipo (la malsupra finaĵo de municipo) post la jaro 1989 servas kiel ĉasarbaro por alta bestaro, parto (la supra finaĵo) kiel paŝtista barilo por brutaro.

Nová Ves u Klikova estas alirela sur arbaraj vojoj por piedirantoj aŭ biciklistoj (ne por aŭtomobilo). La arbaraj vojoj kondukas el Františkov (3 km), el Chlum u Třeboně (9 km) aŭ el la aŭstra municipo Gopprechts (4 km). Tra Nová Ves kondukas historie-instruiga vojo Memoroj de Vitorazio.

 Naturrilatoj 
En la ĉirkaŭaĵo aperas rokfungoj kaj ŝancelŝtonoj. Laŭlonge laŭ suda limo de la katastra teritorio trafluas rivero Dračice. Direkte al Nová Huť troviĝas malgrandaj arbaraj fiŝlagoj Tria fiŝlago kaj Kvara fiŝlago. Ĉe la ŝtatlimo situas naturrezervejo Široké blato kaj en la katastran teritorion trafas naturrezervejo Dračice.

 Memorindaĵoj 
 Kruco sur roketo – kiel miraklo sur la loko dum la tuta tempo de komunismo konserviĝis grandega ŝtona soklo kun datoj 1808 kaj 1848, la gisfera kruco estis renovigita post la jaro 1989
 Memoriga kruceto – skribaĵo rememorigas al la pereinta vilaĝo ("Ĉi tie situis municipo Nová Ves / Kösslersdorf / fondita en la jaro 1791 / pereis en la jaro 1953 / IHS"), ĝi situas sur la loko de eksa fajroestingista armilejo ekde la jaro 2009, kiam okazis lasta granda kunveno de naskiĝintoj de la municipo
 Kruco ĉe Kvara fiŝlago – apud arbara vojo inter Nová Ves kaj Nová Huť

 Personecoj 
En la jaroj 1922 ĝis 1926 en ĉi tiea ĉeĥlingva municipa lernejo instruis verkisto Jaroslav Hamerský (1896–1937), parton de sia infanaĝo ĉi tie travivis verkisto Radovan Krátký (1921–1973).

 Pluaj fotoj 

 Literaturo 
 Hamerský, Jaroslav: V okovech vášní. Vesnický román. Praha, L. Mazáč, 1927.
 Vladimír Hokr a kol.: Pamětí Vitorazska. Novohradsko, Třeboňsko, Waldviertel. Průvodce naučnou cyklotrasou. Nové Hrady 2003, s. 57.
 Emanuel Janoušek: Chlum u Třeboně před sto padesáti lety. Chlum u Třeboně 1937, s. 31–32.
 Stanislav Kroupa: Zázraky před jižní hranicí. Pohled z Novohradských hor do měst a vesnic v jižní části roviny třeboňské. České Budějovice 2005, s. 58–61.
 Anna Smolková: Sklárny na panství Chlum u Třeboně v letech 1753–1835. In: Archivum Trebonense, 6, 1986, s. 198–234.
 Helena Šenfeldová: Pletení z loubků. Technologie lidové výroby. Uherské Hradiště 1975.
 Helena Šenfeldová: Pletení ze slámy. Praha 2004.
František Nepraš: Najdorf. O zmizelé vsi na jižní hranici. Č. Budějovice, Veduta, 2021.

Referencoj

Vidu ankaŭ
 Klikov

Eksteraj ligiloj
 Pereintaj municipoj kaj objektoj
 Dokumenta filmo Najdorf de reĝisoro Adam Sejk

Kategorio:Rapšach
Kategorio:Pereintaj setlejoj en distrikto Jindřichův Hradec
Kategorio:Setlejoj en Javořica montetaro
Kategorio:Pereintaj setlejoj sur landlimo de Aŭstrio kaj Ĉeĥio
Kategorio:Okcidenta Vitorazio
Kategorio:Eksaj municipoj en Ĉeĥio